TPAC ซื้อกิจการ “M/s Skypet Polymers” ขยายตลาดบรรจุภัณฑ์อินเดียใต้
TPAC ส่งบริษัทย่อย “TPAC Packaging India Il Private Limited” ซื้อกิจการ “M/s Skypet Polymers” ขยายตลาดบรรจุภัณฑ์อินเดียใต้
TPAC ส่งบริษัทย่อย “TPAC Packaging India Il Private Limited” ซื้อกิจการ “M/s Skypet Polymers” ขยายตลาดบรรจุภัณฑ์อินเดียใต้
4 ม.ค. 2565

บริษัท พลาสติค และหีบห่อไทย จำกัด (มหาชน) หรือ TPAC เปิดเผยว่า ที่ประชุมคณะกรรมการบริษัทมีมติอนุมัติให้ TPAC Packaging India Il Private Limited ที่จัดตั้งขึ้นภายใต้กฎหมายของอินเดีย ซึ่งเป็นบริษัทย่อยที่ถือหุ้นทั้งหมดโดย TPAC Packagjing India Pivate Limited (TPAC India) (TPAC India เป็นบริษัทย่อยที่ TPAC ถือหุ้นทั้งหมด) เข้าซื้อธุรกิจ M/s Skypet Polymers และการออกหุ้นใหม่โดยผู้ซื้อให้แก่ผู้ถือหุ้นรายหนึ่ง โดยรายละเอียดดังนี้
โดย M/s Skypet Polymers เป็นห้างหุ้นส่วนที่จัดตั้งขึ้นภายใต้กฎหมายของประเทศอินเดียเมื่อปี 48 และมีสถานประกอบการ 3แห่ง ตั้งอยู่ที่เมือง Coimbatore ในประเทศอินเดีย ซึ่งบริษัทคาดว่าการเข้าทำธุรกรรมการเข้าซื้อธุรกิจจะทำให้บริษัทได้รับผลประโยชน์และสามารถเข้าถึงลูกค้าของบริษัทฯ ได้ดียิ่งขึ้น ดังนี้ 1) จะเป็นการขยายกิจการบรรจุภัณฑ์พลาสติกแข็งของบริษัทฯ ในประเทศอินเดีย
รวมทั้ง 2) บริษัทฯ จะบรรลุเป้าหมายในการขยายธุรกิจไปในภูมิภาคอินเดียตอนใต้ โดยปัจจุบัน บริษัทฯ มีธุรกิจที่ครอบคลุมเพียงในภาคตะวันตกและภาคเหนือของประเทศอินเดีย 3) จะทำให้บริษัทมีความหลากหลายเพิ่มขึ้นในธุรกิจโดยการเข้าไปในธุรกิจที่เกี่ยวข้องกับน้ำ รวมทั้งทำให้บริษัทฯ สามารถเข้าไปในธุรกิจที่เกี่ยวข้องกับสุรา และ 4) จะทำให้บริษัทฯ มีความพร้อมในการขยายธุรกิจในภูมิภาคอินเดียตอนใต้ในอนาคต
 